ལན།ཚོགས་མི་རྣམས་རྡེ་ར་རྡུན་ཁུལ་གྱི་བདེ་སྐྱིད་གླིང་དང་།ར་ཇེ་པུར།དོན་གྲུབ་གླིང་།དྷ་རམ་ས།ལྡི་ལི་སོགས་ནས་གཞོན་སྐྱེས་རེད།མང་པོ་ཞིག་མ་སུ་རི་གཏན་སློབ་དང་མ་སུ་རི་བོད་ཁྱིམ།དེ་བཞིན་བོད་ཕྲུག་ཁྱིམ་སྡེ་དང་དབྱིན་ཇིའི་སློབ་གྲྭར་འགྲོ་མྱོང་བའི་སློབ་ཟུར་རེད།མང་པོ་ཞིག་ནམ་དུས་གསུམ་ལ་ནང་དུ་བསྡད་ནས་ཕ་མར་རོགས་པ་བྱེད་མཁན་དང་དགུན་དུས་སུ་སུད་ཚོང་རྒྱག་པར་འགྲོ་མཁན་རེད།ཁག་ཅིག་དེ་གར་ཁང་པ་གཡར་ནས་མཐོ་སློབ་ཏུ་བསྐྱོད་བཞིན་པ་ཡང་ཡོད།སྤྱིར་བཏང་ཚོགས་མི་ཕལ་ཆེ་བ་རྡེ་ར་རྡུན་ཁུལ་དུ་སྡོད་མཁན་ཡིན་པ་དང་།ཚོགས་མི་བདུན་ཙམ་ས་གནས་གཞན་ལ་སྡོད་མཁན་ཡིན་པས།ལས་འགུལ་སྤེལ་སྐབས་ས་གནས་ལ་ཡོད་མཁན་ཚོགས་མི་ཚང་མ་མཉམ་ཞུགས་བྱེད་ཀྱི་ཡོད་པ་རེད།དེ་བཞིན་ད་ལྟའི་ཆར་ལས་འགུལ་ཚང་མ་རྡེ་ར་རྡུན་ཁུལ་དུ་སྤེལ་གྱི་ཡོད་ཀྱང་།མ་འོངས་པར་ས་གནས་གཞན་ལ་སྤེལ་ཐབས་བྱ་འཆར་ཡོད།ས་གནས་གཞན་ལ་རོགས་པ་དགོས་སྐོར་གྱི་ལན་སླེབས་ཚེ་ང་ཚོ་དེ་གར་འགྲོ་ཡི་ཡིན།